Chavela Vargas - Uiquipedia

# Chavela Vargas

### De Uiquipedia

Isabel Vargas Lizano conocida como Chavela Vargas (ñacida el 17 d'abril de 1919 ye una cantante mexicana ñacida en la ciudá de San Joaquín de Flores (Costa Rica).

La canción ranchera ye un xéneru musical mui masculinu y sensual, cantau polo xeneral por homes. Chavela cantaba davezu canciones interpretaes por homes sobro'l so deséu poles muyeres. Vestía comu'n home, fumaba tabacu, bebía muncho, llevaba pistola y yera reconocida pol so carauterísticu ponchu roxu. Nuna entrevista pa la televisión colombiana nel añu 2000, expresó abiertamente que yera lesbiana.

Chavela Vargas coló a México cuando tenía 14 años y dempués adoptó la nacionalidá mexicana. Durante munchos años cantó nes cais fasta que nos sos treinta fizose cantante profesional, de la man de José Alfredo Jiménez, cantante y compositor de los sos mayores ésitos.

El so primer álbum foi publicáu en 1961 y dende entoncenes grabó más de ochenta discos. Retirose parcialmente a finales de los años setenta pero regresó en toa la so gloria en 1991.

Apareció na película de Julie Taymor Frida, cantando el so gran clásicu Paloma negra. Ella mesma na so xuventú tuvo un idiliu cola pintora mexicana, Frida Kahlo. En 2003, a la edá de 83 años, presentóse nel Carnegie Hall.

Tamién apareció en Babel, la película d'Alejandro González Iñárritu, cantando "Tú Me Acostumbraste", l'imortal boleru de Frank Domínguez.

Autualmente vive cola so pareya na so ca nuna playa de la península de Nicoya, nel ñorte costarricense y tamién en México, donde la adoran y tien munchos collacios inteleutuales, periodistes y del mediu cultural y artística de la República Mexicana.

Retrieved from "http://ast.wikipedia.org../../../c/h/a/Chavela_Vargas_1c5b.html"

Categoría: Mexicanos

##### Views

- Artículu
- Discusión
- Revisión actual

##### Buscar

##### Otres llingües

- Dansk
- Deutsch
- English
- Español
- Suomi
- Français
- Polski
- Português
- Русский
- Svenska